《和朋溪探梅韵》
宋代·易士达

锦囊分付与溪奴，江路寻幽属野夫。
暖信已传春到未，暗香还动月明无。
妆因底事偏清雅，态为何人转瘠癯。
惹起诗魂禁不得，恍然飞越亦忘吾。

作者简介：易士达，又署寓言、涉趣（《全芳备祖》前集卷一）、幼学（《全芳备祖》后集卷一一）。有《松菊寓言》（《诗渊》），已佚。　易士达诗，据《全芳备祖》、《永乐大典》等书所录，编为一卷。